CELEX: 32017D0131
Language: lt
Date: 1485216000000
Title: 2017 m. sausio 24 d. Komisijos įgyvendinimo sprendimas (ES) 2017/131, kuriuo iš dalies keičiamas Įgyvendinimo sprendimas 2014/184/ES dėl Europos Parlamento ir Tarybos direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo netaikymo tam tikroms Austrijos pašto sektoriaus paslaugoms (pranešta dokumentu Nr. C(2017) 259) (Tekstas svarbus EEE. )

26.1.2017   
            
            
               LT
            
            
               Europos Sąjungos oficialusis leidinys
            
            
               L 21/103
            
         KOMISIJOS ĮGYVENDINIMO SPRENDIMAS (ES) 2017/131
   2017 m. sausio 24 d.
   kuriuo iš dalies keičiamas Įgyvendinimo sprendimas 2014/184/ES dėl Europos Parlamento ir Tarybos direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo netaikymo tam tikroms Austrijos pašto sektoriaus paslaugoms
   
      
         (pranešta dokumentu Nr. C(2017) 259)
      
   
   (Tekstas autentiškas tik vokiečių kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 31 d. Europos Parlamento ir Tarybos direktyvą 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (1), ypač į jos 30 straipsnio 5 ir 6 dalis,
   pasikonsultavusi su Viešųjų sutarčių patariamuoju komitetu,
   kadangi:
   
               (1)
            
            
               2013 m. spalio 1 d.„Österreichische Post AG“ (toliau – „Austrian Post“), vadovaudamasi Direktyvos 2004/17/EB 30 straipsnio 5 dalimi, Komisijai pateikė prašymą; prašymas yra susijęs su kai kuriomis pašto paslaugomis ir kai kuriomis ne pašto paslaugomis, ir abiejų rūšių paslaugas Austrijos teritorijoje teikia „Austrian Post“. Susijusios paslaugos prašyme apibūdinamos taip:
               
                           a)
                        
                        
                           pašto paslaugos, susijusios su adresuotais laiškais tarp verslo klientų (toliau – B2B) ir tarp verslo klientų bei privačių klientų (toliau – B2C) nacionaliniu lygmeniu (vidaus ir gaunamo pašto);
                        
                     
                           b)
                        
                        
                           pašto paslaugos, susijusios su adresuotais laiškais tarp privačių klientų (toliau – C2C) ir tarp privačių klientų bei verslo klientų (toliau – C2B) nacionaliniu lygmeniu (vidaus ir gaunamo pašto);
                        
                     
                           c)
                        
                        
                           pašto paslaugos, susijusios su B2B ir B2C (toliau – B2X) bei C2B ir C2C (toliau – C2X) adresuotais tarptautiniais (siunčiamais) laiškais;
                        
                     
                           d)
                        
                        
                           pašto paslaugos, susijusios su adresuotais reklaminiais laiškais nacionaliniu ir tarptautiniu lygmenimis;
                        
                     
                           e)
                        
                        
                           pašto paslaugos, susijusios su neadresuotais reklaminiais laiškais nacionaliniu ir tarptautiniu lygmenimis;
                        
                     
                           f)
                        
                        
                           pašto paslaugos, susijusios su adresuotais ir neadresuotais laikraščiais;
                        
                     
                           g)
                        
                        
                           siuntų skyrių valdymo paslaugos;
                        
                     
                           h)
                        
                        
                           pridėtinės vertės paslaugos, susijusios su elektroninėmis priemonėmis ir teikiamos tik tokiomis priemonėmis;
                        
                     
                           i)
                        
                        
                           filatelija – specialūs pašto ženklai;
                        
                     
                           j)
                        
                        
                           finansinės paslaugos;
                        
                     
         
               (2)
            
            
               2014 m. balandžio 2 d. Komisija priėmė Įgyvendinimo sprendimą 2014/184/ES (2). Sprendime nustatyta, kad viešųjų pirkimų taisyklės netaikomos šioms Austrijos pašto paslaugoms:
               
                           a)
                        
                        
                           siuntų skyriaus valdymo paslaugoms;
                        
                     
                           b)
                        
                        
                           pridėtinės vertės paslaugoms, susijusioms su elektroninėmis priemonėmis ir teikiamoms tik tokiomis priemonėmis;
                        
                     
                           c)
                        
                        
                           filatelijos paslaugoms ir savo vardu teikiamoms mokėjimo paslaugoms;
                        
                     
         
               (3)
            
            
               Komisija nustatė, kad kitos prašyme nurodytos paslaugos išimties taikymo sąlygos netenkina, todėl joms toliau taikoma Direktyva 2004/17/EB;
            
         
               (4)
            
            
               2014 m. birželio 24 d.„Austrian Post“ ES Teisingumo Teismo Bendrajam Teismui pateikė ieškinį (3) dėl Įgyvendinimo sprendimo 2014/184/ES dalinio panaikinimo;
            
         
               (5)
            
            
               2016 m. balandžio 27 d. Bendrasis Teismas panaikino Įgyvendinimo sprendimą 2014/184/ES tiek, kiek jame nurodoma, kad Direktyva toliau taikoma Austrijos pašto paslaugų, susijusių su adresuotais B2B ir B2C laiškais tarptautiniu lygmeniu, rinkai. Likusią „Austrian Post“ ieškinio dalį Bendrasis Teismas atmetė;
            
         
               (6)
            
            
               todėl Įgyvendinimo sprendimas 2014/184/ES turėtų būti atitinkamai iš dalies pakeistas,
            
         NUSPRENDĖ:
   1 straipsnis
   Įgyvendinimo sprendimo 2014/184/ES 1 straipsnis papildomas šiuo punktu:
   
      
                  „e)
               
               
                  pašto paslaugas, susijusias su B2B ir B2C adresuotais tarptautiniais laiškais.“
               
            
   2 straipsnis
   Šis sprendimas skirtas Austrijos Respublikai.
   
      Priimta Briuselyje 2017 m. sausio 24 d.
      
         
            Komisijos vardu
         
         Elżbieta BIEŃKOWSKA
         
            Komisijos narė
         
      
   
   
      (1)  OL L 134, 2004 4 30, p. 1.
   
      (2)  2014 m. balandžio 2 d. Komisijos įgyvendinimo sprendimas 2014/184/ES dėl Europos Parlamento ir Tarybos direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo netaikymo tam tikroms Austrijos pašto sektoriaus paslaugoms (OL L 101, 2014 4 4, p. 4).
   
      (3)  Byla Österreichische Post AG/Komisija (T-463/14, ES:T:2016:243).